ఫ్లోరిడా
ఫ్లోరిడా, అమెరికా సంయుక్త రాష్ట్రాలలోని ఒక రాష్ట్రము. ఫ్లోరిడా అమెరికా రాష్ట్రాలలో ఆగ్నేయంగా ఉన్న రాష్ట్రం. ఈ రాష్ట్రపు పడమర దిశలో మెక్సికో ఖాతం, ఉత్తరంలో అలబామా రాష్ట్రం మరియు జార్జియా రాష్ట్రం, తూర్పున అట్లాంటిక్ మహా సముద్రం ఉన్నాయి. అమెరికా సంయుక్తరాష్ట్రాలలో ఫ్లోరిడా వైశాల్యంలో 22వ స్థానంలోనూ, జనసంఖ్యలో 4వ స్థానం లోనూ అలాగే జనసాంధ్రతలో 8వ స్థానంలోనూ ఉంది.
ఫ్లోరిడా
ఫ్లోరిడా శాసనసభ ఫ్లోరిడా సెనేట్ ఆధిక్యతలో నిర్వహించబడుతుంది. సెనేటులో 40 మంది సభ్యులు ఉంటారు. ఫ్లోరిడా రాజ్యాంగ ప్రతినిధుల సంఖ్య 120. ప్రస్తుత ఫ్లోరిడా గవర్నర్ రిక్ స్టాట్ (ఆంగ్ల వికీ వ్రాసే సమంలో). ఫ్లోరిడా సుప్రీం కోర్ట్ 6 గురు ప్రధాన న్యాయవాధులు ఉంటారు. ఫ్లోరిడాలో 67 కౌంటీలు ఉంటాయి. అయినప్పటికీ కొన్ని నివేదికలు 66 చూపిస్తాయి. జాక్సన్ వెల్లీలో సమైక్యం చేయబడిన రెండు కౌంటీలే ఈ తేడాకు కారణం. ఫ్లోరిడాలో ఉన్న 411 నగరాలలో 379 నగరాలు క్రమంగా ప్రభుత్వానికి నివేదికలను అంద జేస్తుంది. కాని కొన్ని కొత్తగా రూపుదిద్దుకున్న ముంసిపాలిటీలు మాత్రం నివేదికలను అందజేయడం లేదు. రాష్ట్ర ప్రథమ ఆదాయపు వనరు అమ్మకపు పన్ను (ఫ్లోరిడా వ్యక్తిగత పన్ను విధింపు చేయదు), అయినప్పటికీ ఫ్లోరిడా రాష్ట్రంలోని ప్రధాన నగరాలు మరియు కౌంటీల ఆదాయపు వనరు మాత్రం ఆసిపన్ను.